Kenia-bloedbad: Meer oor die Britse ‘wit weduwee’‘n Britse vrou, wat bekend staan as die “wit weduwee, was deel van die groep terroriste wat die aanval op die Westgate-sentrum in Nairobi geloods het. Al-Shabaab het die name bekend gemaak van die lede wat die aanval uitgevoer het. Onder hulle is die naam van Samantha ‘Sherafiyah’ Lewthwaite, wat as “wit weduwee” bekend staan na haar Britse man in 2005 tydens ‘n selfmoordsending in Londen dood is. Sy het na die aanslag na Somalië verhuis waar sy haar in A l Shabaab opgewerk het. Al die aanvallers was volgens Al-Shabaab se mededeling tussen 20 en 27 jaar oud. Die aanvallers het Amerikaanse, Britse, Finse, Sweedse en Siriese paspoorte gehad, en een kom uit Kenia self. Slegs twee van die aanvallers het van Somalië gekom.